बरवाला की कपास मंडी में आयोजित अधिकार रैली को संबोधित करते हुए रैली के मुख्य अतिथि अशोक तंवर ने भाजपा पर इसी तरह जमकर प्रहार किए। अशोक तंवर ने कहा कि भाजपा सरकार ने हर वर्ग से उसके अधिकार छीन लिए हैं। आज ना कर्मचारियों को अपनी आवाज उठाने का अधिकार है, ना युवाओं को रोजगार का अधिकार है, ना किसानों को मुनाफे का अधिकार है, ना महिलाओं को सुरक्षा का और ना ही व्यापारियों को व्यापार करने का अधिकार रह गया है। तानाशाही और अव्यवस्था अपने चरम पर है।